Greek Legal Document

Category: 31

Content:
64. ΠΡΟΕΔΡΙΚΟΝ ΔΙΑΤΑΓΜΑ υπ’ αριθ. 545 της 11/28 Αυγ. 1975 (ΦΕΚ Α΄ 177) Περί επεκτάσεως των διατάξεων του άρθρ. 43 του Νόμ. 22/75 επί των Οργανισμών Κοινωνικής Ασφαλίσεως των εποπτευομένων υπό του Υπουργείου Κοινωνικών Υπηρεσιών πλην του Οργανισμού Γεωργικών Ασφαλίσεων. Έχοντες υπ’ όψει: 1.Τας διατάξεις: α)Του άρθρ. 43 του Νόμ. 22/75 «περί ρυθμίσεως θεμάτων καταστάσεως των δημοσίων διοικητικών υπαλλήλων» (ΦΕΚ 54/1.4.75 τ.Α΄), εν συνδυασμώ προς τας διατάξεις της παρ. 11 του άρθρ. 2 του Νόμ. 4464/65 «περί τροποποιήσεως διατάξεών τινων του Υπαλληλικού Κώδικος» (ΦΕΚ 72/29.4.65). β)Του άρθρ. 11 του Ν.Δ. 175/73 «περί Υπουργικού Συμβουλίου και Υπουργείων» (ΦΕΚ 230/73 τ.Α΄). 2.Την υπ’ αριθ. 430/1975 γνωμοδότησιν του Συμβουλίου της Επικρατείας, προτάσει των Ημετέρων Υπουργών Προεδρίας Κυβερνήσεως, Οικονομικών και Κοινωνικών Υπηρεσιών, απεφασίσαμεν και διατάσσομεν: Άρθρον μόνον.-Αι διατάξεις των άρθρ. 1 και 2 του Νόμ. 4464/1965 (τόμ. 2Α σελ. 316,19) ως ετροποποιήθησαν και συνεπληρώθησαν υπό του άρθρ. 43 του Νόμ. 22/75 «περί ρυθμίσεως θεμάτων καταστάσεως των δημοσίων διοικητικών υπαλλήλων» (ΦΕΚ 54/1.4.75 τ.Α΄), επεκτείνονται και επί των Οργανισμών Κοινωνικής Ασφαλίσεως των εποπτευομένων υπό του Υπουργείου Κοινωνικών Υπηρεσιών πλην του Οργανισμού Γεωργικών Ασφαλίσεων. Εις τον Ημέτερον επί των Κοινωνικών Υπηρεσιών Υπουργόν, ανατίθεμεν την δημοσίευσιν και εκτέλεσιν του παρόντος. 15Β.ΑΑ.α.62-64 Οργανισμοί Κοινωνικής ασφαλίσεως 84